Мы рыхтуем да запісу новую праграму і, як заўжды, падыходзім да гэтага вельмі старанна. Звычайна праца над альбомам працягваецца тры-чатыры гады. І вось мы амаль цалкам падрыхтавалі тую праграму, якая будзе на новай кружэлцы. Назву пакуль не прыдумалі, таму што трэба прапісаць усе трэкі… Канцэрт заўсёды дае магчымасць паглядзець, як уплываюць на слухача новыя творы або як людзі адчуюць сябе ў новай музыцы "Троіцы".